
Yama aña 2023 bonbiní ku sigá 


DJAKA TA FRETU KABEL 
DI TELBO 


“Ku 2023 trese un aire positivo”. Esaki gezaghebber Edison Rijna a bisa djaweps anochi durante su resepshon 
tradishonal di aña nobo. El a ekspresá e speransa ku aña 2023 lo trese kambionan progresivo. Foto ta mustra Rijna 
humando un bon sigá huntu ku siudadano Gabi Mercera pa yama 2023 bonbiní. Un tradishon di nos grandinan. 

Señor ta mi Wardador mi no tin falta di nada, den kunuku di yerba bèrdè Ela pone mi sosegá. 
Ku tristesa pero gradesido pa tur loke el a nifiká pa nos, nos ta anunsiá fayesimentu di: 


Veronica Amalia Goeloe 


Mihó konosí komo Vera di Verona’s Bar & Restaurant òf Mama Vera 
Na nòmber di su: 
Yunan: 
Magaly Goeloe i Stefan Eikenaar 
Jeanne Goeloe 
Annette Molina-Goeloe i Ciriaco (Japi) Molina 
Ernst Goeloe i Belinda Goeloe -Janzen 
Yunan sin doló : 
Stanley Sint Jago i famia 
Migda Janga i famia 
Nietu(a)nan: 
Jozef Goeloe i Bianca Goeloe-Betlem 
Giordano Molina i Eunice Molina-Luciano 
Reinisha Molina 
Bienvenido Goeloe i Christine Crispulo 
Kimberly Goeloe 
Mildred Allee 
Emmanuel Goeloe 
Bisañietu(a)nan: 
Joaquim Faulborn 
Nishanthalie Molina 
Isabella Molina 
Zayen Goeloe 
Rumannan: 
Haime Goeloe i famia 
Stanley Goeloe i famia 
Sixta Hasselmeijer-Finix i famia 
Romana Pensut-Finix i famia 
Jozef Kroon i famia 
Subrinu(a)nan: 
Goeloe, Mercera, Sint Jago, Finix, Frans, Molina, Piar, Hasselmeijer i Felicia. 
Na nòmber di tur: 
Prima i primunan, subrina i subrinonan, komader i kompadernan, ihánan, amiga i amigunan, 
besiñanan, Tim di Domino Verona’s, Tim di futbol Vespo, tur ku nan respektivo famianan. 
Demas famia: 
Goeloe, Janga, Eikenaar, Molina, Janzen, Sint Jago, Betlem, Luciano, Crispulo, Allee, Faulborn, 
Hasselmeijer, Pensut, Finix, Kroon, Mercera, Marsera, Frans, Piar, Cicilia, Felicia, Pieternella, 
Bloem, van Putten, Pourier, Strauss, Coffie, Pauletta, Joe, Saragoza, Jacobino, Beukenboom 
Si den nos tristesa nos a lubidá nòmber di un famia nos ta pidi nos diskulpa. 
Entiero ta tuma lugá djadumingu 15 di yanüari 2023, saliendo for di Kerki Protestant Rincon pa Santana 
Protestant. Ta risibí bishita di kondolensia for di 13:00 pa 14:45 na Verona’s Bar & Restaurant (Kaya Para Mira 2). 
Djasabra 14 di yanüari 2023 ta risibí bisita di kondolensia na Consuelo Memorial di 18:00 pa 20:00. 
No ta risibí bishita di kondolensia na kas prome ni después di enteiro. 


JRA Schoonmaakbedrijf B.V. 
ta buska 
- 2 timmerman 


Pa inf.por yama na 
tel.785-9041 


Triple Threat B.V. 


ta buska 
- 1 bouw supervisor 
- 3 stalen beton vlechter 


Pa inf. tel.+5999 510-9955 


Caribbean Industrial & Elec- 
tronic Services B.V. 
ta buska 
- 1 electricien 


Pa inf. tel. 786-7084 


BERBOU B.V. 


ta buska 
- 1 monteur 


Pa inf. tel. 777-8777 


Bonaire Hydrotest Maintenance 
B.V. 
ta buska 
- 1 brand veiligheids 
deskundig 


Pa inf. tel. 785-5274 


Djaweps alrededor di 17:40 sentral di polis a risibí notifikashon di un aksidente 
entre un outu i un bròmer riba Kaya Nikiboko Zuid. E shofùr di e bròmer a keda 
heridá i ambulans a transport’e pa hòspital tratamentu médiko. E kaso ta den 
investigashon. 


Aksidente riba Kaya 
Nikiboko Sùit 


DESISHON KU TA MARKA DIFERENSIA 


Skritura: Mateo 7:24–29(BS) 
“P’esei, ken ku tende e palabranan akí di Mi, i hasi nan, 
lo wòrdu kompará ku un hòmber sabí ku a traha su kas 
riba baranka.” vers. 24 
Trahamentu di kas ta eksigí un bon planiamentu: sitio, 
estilo, material, kosto, etc. Den e relato di awe dos per- 
sona a disidí di traha nan kas. Un a skohe pa traha riba 
baranka i e otro a skohe pa traha riba santu. 
Kasnan a keda kla pero un tormenta a sorprendé nan. 
Áwaseru a kai, roinan a kore i bientu a supla fuerte. Esun 
fundá riba baranka no a kai, ma esun riba santu sí a kai. 
Ku e parábola akí Hesus a ilustrá dos tipo di hende; 
Esun sabí ku ta konstruí riba baranka i ku ta tende e 
Palabra di Dios i obedes’É, i esun bobo ku ta konstruí 
riba santu i ku ta tende e Palabra di Dios ma ta skohe pa 
no obedes’É. 
E resultado di e tormento tabata diferente pasobra nan 
a hasi eskohonan diferente. Na momento ku nos skohe 
pa obedesé e Palabra di Dios, nos lo eksperimentá e 
forsa di Dios pa yuda nos enfrentá i dil ku difikultatnan 
den bida. Hopi di nos ta skucha e Palabra ma no ke 
obedes’É, pero ta kulpa Dios ora ku situashonnan sali 
robes. 
Reflehá: Bo ke tuma e desishon ku lo marka diferensia 
den bo bida? Pues skohe pa edifiká bo bida riba Hesus 
ku ta e Baranka. I skohe pa obedesé e Palabra di Dios. 
E ora ei bo lo ta sabí. 
Riba kua fundeshi bo ta konstruyendo bo bida? 
Miralda Paula-Frans 


Produkshon PGM 

Parokia di Birgen di Coromoto 
djasabra 14 yanüari 2023: Bispu Boutismo di Señor (A) 
6’or atardi misa na ingles 


7.30 anochi santu sakrifiso di misa 


djadumingu 15 yanüari 2023 Boutismo di Señor (A) 
7’or mainta santu sakrifisio diu misa 
10’or mainta santu sakrifisio di misa 


6’or atardi santu sakrifisio di misa 

Mi ta sinti mi mes masha 
kreativo den e último siman- 
nan. Mi ta hasiendo mi hòbi 
ku mas regularidat. Mi tin 
3 hòbi. Un di nan ta skirbi- 
mentu. Mi ta skirbi hopi, to- 
kante diferente tópiko. Kisas 
no ta kos di kanta makamba, 
manera sa bisa, pero e ta 
algu ku ta duna mi un dushi 
sentimentu. Tin kos ku lo mi 
ke kompartí ku otronan pero 
tambe tin kos ku lo keda un 
sekreto di ami i e papel. 
*** 
Mainta mi yu hòmber sa kon- 
ta mi loke el a soña anochi. 
Su soñonan ta masha peku- 
liar, straño ku hopi elemento 
pa un kuenta. Esaki a duna 
mi un idea. Mi ta agregá algu 
na su soño i skirbi esaki. Fi- 
nalmente esaki mester bira 
un buki spesial pa mi yu 
hòmber. Mi intenshon ta pa 
dun’e e buki aki despues di 
algun aña. 
*** 
Un kolega a bisa mi ku e 
ta trahando riba su propio 
proyekto online. Algu ma- 
sha kreativo i positivo. Na 
momentu ku el a puntra mi 
opinion, mesora mi ola di 
kreatividat a lanta. Mi sa kon 
‘golos’ mi ta trese mi idea- 
nan, p’esei mi ta trata na 
kontené mi mes awor. Pa mi 
no spant’e ku mi entusiasmo. 
E problema ta, ku su vishon, 
su pashon i su ideanan ta 
kontagioso. Un hóben ku vi- 
shon ta gran inspirashon. 
*** 
Mi ola kreativo ta opvio pa tur 
hende ku ta bin mi kas. Mi ta 
traha tur klase di obra di man 
usando material ku mi ta 
haña den kurá. Tambe mi ta 
seka yerba i flor. Mi ta traha 
mi propio krema i habon. Mi 
ta asta kushiná mas kreativo, 
purbando kosnan diferente. 
Mi no ta masha ‘handig’. 
Apesar ku mi tin idea kreati- 
vo, mi no ta logra tur bia pa 
ehekutá e tarea. E kos djis 
no ta sali manera mi a pen- 
sa. Mi mente tin e idea bon 
kla, pero mi mannan tin otro 
intenshon. Tòg, ta yená mi 
ku orguyo ora mi mira un 
obra ku mi mes a traha. Ai- 
nda mi ta atmirá mi krans di 
Pasku ku mi mes a traha. Mi 
amiga a gaba mi intento pero 
ora m’a puntr’e si e ke pa mi 
traha unu p’e, mesora el a 
bisa nò. Mi no ta preokupá 
masha ku e resultado. Mi ta 
djis gosa di e proseso. 


DJAKA TA FRETU 
KABEL DI TELBO 


KRALENDIJK 
– 
Djaka ta fretu kabelnan di 
faiber ku TELBO ta usando 
den su ret di telekomuni- 
kashon. Esaki ta algu ku ta 
preokupá e kompania. Ta 
purba mata e djakanan aki, 
pero e ta bai difísil. 
Gregory Colina, direk- 
tor di Telbo, a splika den e 
programa AKTUALIDAT 
na Bonaire.tv ku kabelnan 
di fibra a proba di ta mihó 
ku kabelnan di koper den 
vários sentido. Ta bisa 
‘glasvezel’ òf fibra óptiko, 
pero e no ta di glas, manera 
e nòmber na hulandes ta 
sugerí. E ta manera un plès- 
tik fini. 
Colina: “Koper su dis- 


tansia ta hopi mas kòrtiku, 
e tin hopi mas interferensia, 
e ta sensibel na eroshon sí 
áwaseru kai. E kabel ta hab- 
ri i e ta trese ‘storing’ riba 
bo sistema di koper i tambe 
e spit ta hopi mas abou. Ora 
ku bo tin e parti ku ta traha 
via di fibra óptiko, e no ta 
sensibel na wer.” 
Úniko kos sí ku Gregory 
a ripará último añanan ta 
djaka gusta e faiber. Si no ta 
pa djaka, faiber riba su mes, 
si bo atend’é bon, ta traha 
añanan aden afó sin prob- 
lema. Bo tin e spitnan hopi 
mas haltu ta pasa den dje. 
Colina: “Nos tin di wak 
e menasa di djaka. Spesial 
den kayanan di Playa tin 


hopi. Nan ta gusta e mate- 
rial i nan ta morde e kabel- 
nan, loke ta trese storing tin 
ora.” 
Na e momentu aki tin 
kabel di faiber ku ta kubri 
60% di e ret di Telbo. So- 
brá ta kabel di koper. Co- 
lina: “Nos ta hasiendo em- 
peño pa hasi mayoria kas 
faiber. E proyekto di faiber 
a para algun aña pasá, pero 
awor ta bai sigui kuné. E 
ta nesesario mirando tur 
e konstrukshonnan nobo. 
Asina nos por pone nan riba 
kabel di faiber.” Segun Co- 
lina, tin áreanan den Playa 
ku no tin faiber, pasobra e 
implementashon a kuminsá 
pafó di Playa, pero e aña 


aki ta bini aki tin proyek- 
tonan grandi pa kaba ku e 
kobertura ku faiber, sigur 
den Kralendijk kompletu i 
trata di kue e barionan mas 
den banda kaminda tin kon- 
strukshon ta tumando lugá. 
Colina: “Antriol tambe 
nos ke bai hasi faiber. Tur 
esakinan ta den e planifi- 
kashon. Rincon ta kasi ful 
faiber kaba. Tin un área 
chikí parti pafó di Rincon 
ku a keda koper. Esaki tam- 
be mester hasi faiber. Tur 
kos mester bai riba faiber, 
pasobra faiber tin ménos 
mantenshon, ménos ‘ stor- 
ing’ i bo ta haña mas mihó 
spit tambe. Ta e djakanan so 
ta un problema pa faiber.” 


Búskeda di Spèkè ta sigui 


KRALENDIJK – E 
búskeda di Ludwig ‘Spèkè’ 
Cicilia, kende for di djára- 
son anochi a disparsé, ta 
kontinuá. Ta pidi bolun- 
tario pa akshon di búskeda 
awe djasabra mainta. 
Kuerpo Polisial ta or- 
ganisá un búskeda kordiná. 
Ta pidi boluntarionan pa 


mèldu nan mes pa 7’or di 
mainta na e kunuku di Bòi 
Gordo, situá na kaminda di 
bai Washington. 
Agentenan 
polisial 
Andy Clarenda i Lee An- 
thony, lo tei einan presente 
pa kordiná e búskeda. Bini 
ku sufisiente awa, krema i 
tambe pèchi. 


KRALENDIJK 
-- 
Sekretario di Estado Uslu 
(Kultura i Media) a anun- 
siá esaki durante su bishita 
di trabou na Boneiru, Sint 
Eustatius i Saba. E coach 
di kultura ta stimulá partisi- 
pashon na kultura, konektá 
kultura ku otro sektor i 
duna sosten na esnan ku ta 
ofresé servisio den a área 
di kultura. Tambe nan por 
promové partisipashon lo- 
kal na herensia kultural. 
Kon nan ta yena e funshon 
eksaktamente ta dependé di 
e nesesidat spesífiko ku tin 
na kada isla. 
Sekretario 
di 
Estado 
Uslu: “Den ochenta por- 
shento di munisipio hulan- 


des tin un coach di kultura 
aktivo. Pues di mi parti ta 
tempu pa nos sòru pa na 
Hulanda Karibense tambe 
hasi uso di esaki. Durante 
mi biahe mi ta mira ku mi 
propio wowo e ambishon i 
potensial, pero tambe kua 
ta e opstákulo ku kisas tin 
riba kaminda ainda. Mi ta 
konvensí ku coach di kul- 
tura por hunga un ròl im- 
portante den e desaroyo 
di e bida kultural. I kisas 
e kos di mas importante: e 
islanan mes por disidí kon 
nan ta hasi uso di e coach 
di kultura. Nan sa mihó na 
unda e nesesidat di habitan- 
te i organisashonnan lokal 
ta sinta.” 


E próksimo tres aña tin 
300.000 euro pa aña dis- 
ponibel. Ku esei tin 3 fte 
disponibel pa Boneiru, 2 
fte pa Sint Eustatius i 1 fte 
pa Saba. Despues di dos 
aña e ministerio di OCW ta 
evaluá e esfuerso di e coach 


di kultura huntu ku Hulan- 
da Karibense. E Landelijk 
Kenniscentrum 
Cultuure- 
ducatie en Amateurkunst 
(LKCA) ta ofresé inter- 
kambio di konosementu i 
posibilidat di netwerk pa e 
coachnan di kultura. 


Hulanda Karibense ta bai haña coach di kultura 

KRALENDIJK – Nos 
ta sigur ku nos a skohe 
e persona korekto pa e 
funshon. Un tarea difí- 
sil”. Esaki Frank Paauw, 
miembro den e komishon 
di selekshon, a bisa ayera 
na instalashon di Alwyn 
Braaf komo hefe nobo di 
polis di BES, Korps Poli- 
tie Caribisch Nederland 
(KPCN). Diferente hefe di 
kuerponan polisial tabata 
na Boneiru pa e okashon 
spesial. A inisiá e proseso, 
kaminda un grupo di polis 
a marcha i despues a hisa 
diferente bandera, entre 
otro esun di Boneiru ku 
nan himno. 


Alwyn Braaf instalá komo hefe nobo di polis 
“Nos a skohe e persona korekto pa e trabou” 


Despues pastor Frank 
Reynoso, a trese palabra. 
“Ta un momentu impor- 
tante pa komunidat. Abo 
Braaf, tin e outoridat pa 
medio di Dios, for di awe te 
na fin di bo kareda, pa man- 
tené seguridat di e komuni- 
dat.” Pastor a yama Braaf 
riba esenario i resa kuné. 


No spera danki 
Ronald Franken a bisa: 
“Un dia hopi spesial pa 
Braaf, den kuerpo ta no- 
tabel ku bo ta ehersé bo 
trabou hopi bon. Ta den 
posishon di hefe di kuerpo 
polisial, ta eksigí hopi e- 
nergia. E ta un bunita tarea. 


Bon pa bo ta na altura, nun- 
ka hende lo bisa, bo a hasi 
un bon trabou. Asina e po- 
sishon ta biba su bida.” 
“Awe ta e dia. Mi ta aki 
i ta orguyoso pa mira e hefe 
nobo di kuerpo Karibe Ku- 
landes. Mi a forma parti di 
e tim ku a yega pa skohe 
Braaf, komo hefe di polis. 
Na bo, nos tin tur konfiansa 
ku bo ta bai hasi un bon 
trabou. Sigui pone Boneiru 


den bon kaminda. Konta ku 
mi sosten tur momentu. Ék- 
sito. Gosa di e dia di awe i 
nos ta topa.” 
Frank Paauw, miembro 
den e komishon di selek- 
shon, a kalifiká e dia komo 
hopi spesial. “Mi tambe 
meskos ku gezaghèber, a 
sinta den e tim ku a yega na 
skohe Braaf. Nos ta sigur 
ku nos a skohe e persona 
korekto pa e funshon. Un 


tarea difísil. Mihó tuma de- 
sishon, ku por resultá mé- 
nos bon, ku keda sin tuma 
desishon. Hasi loke abo ta 
mira ku ta mihó, no loke 
otronan ta deseá. Mi tin bon 
konfiansa ku bo ta bai hasi 
un bon trabou komo hefe.” 


Bon kuerpo 
“Pabien ku e posishon. 
Bo ta haña un kuerpo bon 
i mester sigui den e direk- 

shon. No sinta ketu niun 
momentu. Bo konosé bo 
koleganan ya pa hopi aña. 
Ta importante pa bo señora 
sa, ku bo ta bai ta hopi o- 
kupá ku trabou. Hasi bèst, 
mi sa ku bo ta bon pa e 
funshon”, esposa di e hefe 
nobo a bisa. Jose Rosales, 
a pasa bandera di kuerpo 
polisial pa hefe nobo Braaf. 
Braaf mes a bisa: “Mi ta 


kontentu pa mi mira tur es- 
nan ku mi a invitá presente. 
Mi ta kòrda 1995 ku mi tata 
a baha mi na skol di polis 
Rio Canario na Kòrsou, pa 
mi kuminsá lès pa bira po- 
lis. Mi tabatin 18 aña yen di 
ánimo pa bai skol pa bira 
polis. 1997 mi a yega Bo- 
neiru. Ibi Statie tabata mi 
promé mentor, aki na Bo- 
neiru. Mi a pasa diferente 


funshon den kuerpo duran- 
te e 25 aña. “For di 2010, 
kosnan a kuminsá kambia. 
Te e dia di awe, resultado 
ku mi por ta hefe awe. E 
kuerpo di polis aktual ta 
hopi dinámiko. 
Durante pandemia co- 
vid-19 miembronan di kue- 
rpo a duna hopi di nan mes. 
No tabata un temporada fá- 
sil pa niun hende.” 

Schaduwhal 


Schaduwhal ta un tipo di kas tapá ku schaduwgaas. Kaminda lus ta 
e faktor mas importante ku ke modifiká òf kontrolá, un schaduwhal 
simpel por ta hopi mas ekonómiko ku un kas. Schaduwhal ta mas 
barata pa konstruí ku kas, pero e grado di kontròl di e medio ambi- 
ente ku ta posibel (humedat i kontròl di insektonan i otro malesa) 
no ta asina amplio manera den un kas. Fuera di ta usá pa produsí 
sierto berduranan, schaduwhal ta hopi usá tambe pa produkshon di 
matanan ornamental. 
Normalmente konstrukshon di un schaduwhal no ta pèrmití pa 
mara bèrdura ku tin ku krese bai ariba, manera por ehèmpel to- 
mati indeterminá, na e struktura, e no por wanta e peso akí, ku 
por ta konsiderabel (naturalmente por konstruí schaduwhal ku sí 
por wanta e peso akí, pero obviamente esaki lo subi e gastunan di 
konstrukshon). E grado di sombra 50%-70% ta dependé di sorto di 
mata i método di propagashon ku ta usa. 
E material ku ta usa pa kubri e struktura di un schaduwhal, entre 
otro schaduwgaas, por lo general ta a base di nailen, polietileno òf 
polipropileno. 
Eksperensha den otro paisnan manera Oustralia ta ku mas grandi 
e proporshon di fibra di polipropileno ta den e material mas du- 
radero e material ta. 


Kultivo di bèrdura, adaptashon despues di propagá, kresementu di 
mata ku ta gusta sombra, matanan ku blachi sensitivo pa lus. 
Bèrdura generalmente mester di entre 45-55% di sombra. Mata- 
nan resien propagá, spesialmente matanan ku ta bini di stèk, por 
krese bira mas fuerte den schaduwhal promé ku pone nan den pò- 
chi. Palu i matanan ku ta destiná pa krese pafó mester bira fuerte i 
deskustumbrá di e ambiente ku hopi sombra òf humedat relativa- 
mente haltu promé ku pone nan pafó. Schaduwhal ku un densidat 
di 50% aproksimadamente ta apropiá pa e meta aki. Tin mata, entre 
otro sierto frutanan tropikal eksótiko ku ta gusta sombra. Mester 
kultivá e matanan akí o mantené nan bou di kondishon di poko lus 
i ta nesesario laga nan krese den sombra den kwekerij. 
Un schaduwhal ku 50 pa 60% di sombra lo por ta nesesario pa 
vários sorto. Schaduwhal ku sombra ku ta varia di un 50% pa 80% 
por ser usa pa tur fase di desaroyo di tipo di matanan ku blachi sen- 
sitivo na lus manera algun tipo di palma i varen, i tipo di matanan 
den pòchi ku ta usa den interior di kas i ofisina manera por ehèmpel 
Dieffenbachia i otronan. 


Diseñonan di schaduwhal 
Schaduwhal por tin diferente diseño. Sin embargo, e diferente dis- 
eñonan por lo general ta a base di e siguiente formanan: 


Dak plat 


Fig. 43 - Tamañonan ku por usa pa un schaduwhal ku dak plat. 
E dimenshonnan ta duná na pia. E dibuho ta mustra un sekshon. 
E haltura mínimo nesesario ta 7 pia, si e span bira hopi grandi, 
naturalmente mester aña di staka mei mei. 


Fig. 44 - Schaduwhal ku dak plat. 
(e midinan ta na mm, tuma nota ku tur e skinanan ta reforsá ku 
schoor) 


Schaduwhal ku dak plat ta wòrdu usa ampliamente pa kwekerijnan 
komersial. E material di konstrukshon por lo general ta pipa di 
stal galvanisá ku ta pèrmití usa klèmnan stándar di 90o pa tene e 
struktura huntu. 
Esaki ta un di e diseñonan di schaduwhal mas ekonómiko pa kon- 
struí i ora usa klèmnan di pipa komo e sistema pa ahustá e struk- 
tura, personal ku poko eksperensia por lanta e struktura. Tambe e 


Guia di 
Hortikultura 2 


Servisio di 
Agrikultura, 
Krio i Peska 
(Dienst LVV) 
i Soltuna 2005 
Silantro 
(Coriandrum sativum) 


Famia: UMBELLIFERAE 
Sinónimo (otro nòmber) 
Coriander, Chinese parsley, Coriandro, Cilantro, Koriander, Ketoembar 

sistema akí tin e bentaha ku semper por demontá e kas fásilmente 
i poné otro kaminda òf kambia su tamaño. Na Kòrsou mester tene 
kuenta ku haltura di e dak mester ta sufisiente haltu. Ta impor- 
tante pa e dak ta sufisientemente haltu, usa e altura di 7" (mira fig. 
43) solamente si bo traha un schaduwhal hopi smal (16" te ku 21"). 
Si e kas ta mas hanchu bai pa 10" di altura. Ora planta bèrdura ku 
ta wòrdu mará pa nan krese bai ariba, manera por ehèmpel tomati 
indeterminá, mester tene kuenta ku haltura di e kultivo, i e dak 
mester tin un haltura minimal di 10’*. E struktura no ta permití 
mara bèrdura ku tin ku krese bai ariba, e no por wanta e peso akí. 
Den kaso ku ke usa e schaduwhal pa e meta akí mester reforsá e 
konstrukshon. Ounke ku e schaduwgaas ta habrí tòg mayoria biaha 
aire kayente ta keda kologá bou di dje i no ta pasa dor di dje fásil, e 
dak mester ta haltu pa e aire kayente no keda kologá den e kultivo. 
Temperaturanan por subi bai muchu haltu. E sirkulashon di aire 
den e tipo di schaduwhal akí hopi biaha ta defisiente. Tambe e tipo 
di schaduwhal aki ta kapta hopi bientu i e konstrukshon no ta mes 
solido ku otro diseño. Tambe nos a mira schaduwhal ku dak plat 
konstruí di forma demontable, traha ku pipa di 1 1/2” ku flens di 
las riba nan, di manera ku por bout e pipanan na otro. * por usa pipa 
galvanisá di tamaño standard di 6 m ku diameter di 1 “ òf 1 1/4 ”. For 
di kada pipa por saka dos pòst di 3 m (ku ta algu ménos ku 10”). Por 
pone e pòst riba un pia di beton. E pia di beton ta pone ku e parti 
abou di e pòst ta keda seku i ku e lo no frusa fásil. Aunke ku esaki ta 
kosta mas e por ta importante ora no ta usa irigashon di drep, sino ta 
spùit ku awa regularmente den e schaduwhal. E pia di beton tin un 
anker di stòrt den dje, i por bout e post n’e anker. E anker por ta un 
pida pipa di 3/4” , pipa di 1” ta schuif sinta riba dje, i ta pasa un bout 
dor di e pipanan pa tenenan huntu. E altura total ta sali 10” òf algu 
mas. Pa e bekist di e pia di béton por usa pipa hanchu di PVC (6”). 


Fig. 45 - Span kompleto pa schaduwhal 


Dak di span. 
Ta usa e struktura di span pa konstrukshon di kas i tambe por us’é 
pa konstrukshon di schaduwhal. E ta mas sólido ku e diseñonan 
ku dak plat, loke ta importante ora tin hopi bientu. Schaduwhal di 
span kompleto ta algu mas karu i no ta hopi usá den kwekerijnan 
komersial. Den e tipo di kas akí ta eksistí esun tipo mitar span òf 


Fig. 46 - Span mitar òf tipo piano pa schaduwhal. 


Dak medio bòl 
Esaki ta un struktura ku dak medio bòl. E diseño akí lo por sali 
algu mas karu ku e struktura ku dak plat. E sirkulashon di aire den 
e tipo di schaduwhal akí ta hopi mihó ku den un schaduwhal ku 
dak plat. Kompará ku dak ku span kompleto e doblá di e pipanan ta 
duna èkstra forsa i por usa pipa mas delegá pa reforsá e span. 
Por konsiderá e dak medio bòl komo un diseño intermedio entre 
dak ku span kompleto i dak tipo boog. 


Fig. 48 - Schaduwhal ku dak tipo boog 


Dak boog 
Ta yama schaduwhal ku e tipo di struktura akí tambe sistema Iglo 
òf Tùnel. Esaki ta e struktura ku ta usá ampliamente spesialmente 
pa kwekerijnan chikí. E tùnelnan prefabriká akí ta suministrá pa 
hopi fabrikante di kas i por kubri nan tantu ku schaduwgaas (paña 
ku ta duna sombra) komo ku un film di polietileno pa krea un varie- 
dat di kondishonnan den e kwekerij. E framenan di e tùnel ta varia 
normalmente for di un anchura di 4 meter te ku un anchura di 10 
meter. Frame a base di pipanan di stal ta komunmente usá. 
Kompará ku e dak ku span kompleto e boog ta duna ekstra forsa i 
por usa ménos pipa of pipa mas delegá pa reforsá e span. 
Esaki ta baha e peso i gastunan di material. E tipo di struktura 
akí ta relativamente barata, dependiendo di e material (e por ta di 
aluminio, ku ta mas karu) i e tipo di tela ku ta usa. Den algun pais, 
manera por ehèmpel Nueva Zelandia sa usa tambe pipanan di PVC. 
E sirkulashon di aire den e tipo di schaduwhal akí ta mihó ku den 
un schaduwhal ku dak plat pero ta ménos bon ku den e tipo piano, 
kaminda aire kayente por sali ariba, loke na Kòrsou ta importante. 
E tipo di schaduwhal tùnel generalmente ta totalmente òf parsial- 
mente habrí na banda. 


Fig. 47 - Schaduwhal ku dak medio bòl 


piano. E tipo aki si ta mas tantu usá ku e tipo span kompleto. E 
sirkulashon di aire den e tipo di kas akí ta hopi mas mihó, e aire 
kayente por sali. Esaki ta evitá tambe ku gasnan ku a akumulá den 
e parti ariba di e kas por sigui sirkulá mei mei di e matanan. 

Programanan di Bonaire.tv 
TELBO kanal 70 
Flamingo TV kanal 23 


Djasabra 14 yanüari 2023 


12.00 Herensia: 
Faroe Metry 
13.00 Aki Boneiru: 
A-B-C Interkam 
bio Kulturla 2022 
16.00 Herensia: 
Omar Kort 
17.00 Aki Korsou: 
Richard Juan 
(Chati) Constancia 
18.00 Herensia: 
Ka'i Mimina 
19.00 BAPA: 
Broer Roolvink 


20.00 Aktualidat: 
Rudy Jacobs 
21.00 Aki Boneiru: 
Veld Dilanti 
Kas Chon 
22.00 Herensia: 
Jaime i Louisa 
Emerencia 
23.00 BAPA: 
Ernst Wesselius 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


JRA Schoonmaakbedrijf B.V. 
ta buska 
- 2 timmerman 


Pa inf.por yama na 
tel.785-9041 


Triple Threat B.V. 


ta buska 
- 1 bouw supervisor 
- 3 stalen beton vlechter 


Pa inf. tel.+5999 510-9955 


Caribbean Industrial & Elec- 
tronic Services B.V. 
ta buska 
- 1 electricien 


Pa inf. tel. 786-7084 


BERBOU B.V. 


ta buska 
- 1 monteur 


Pa inf. tel. 777-8777 


Bonaire Hydrotest Maintenance 
B.V. 
ta buska 
- 1 brand veiligheids 
deskundig 


Pa inf. tel. 785-5274 


KRALENDIJK 
– 
Djabièrnè mainta, huntu ku 
koleganan di konservashon 
di naturalesa, Mangrove 
Maniacs a papia ku Ed 
Nijpels, 
‘Kwartiermaker’ 
di Mesa di Klima i Tibbe 
van den Nieuwenhuizen di 
Twijnstra Gudde. 
Ta konsiderá palu di 
mangel e solushon natural 
pa kambio di klima i miti- 
gashon. Nan ta tambe re- 
forsá áreanan kostal kontra 
e efektonan di kondishon- 
nan di tempu ekstremo. 
Hasiendo 
ekosistemanan 
mas resiliente i krea mas 
biodiversidat. 
Palu di mangel real- 
mente ta kampion, pero 


Mangrove Maniacs a topa Ed Nijpels 


nan no por hasi milager. 
Pues banda di palunan di 
mangel na kosta i un kul- 
tivo salú, mester di muchu 
mas. Implementá kamin- 
danan di mehorashon pa 
mitigashon di efektonan pa 
wer ekstremo ta nesesario, 
meskos tambe un vishon i 
pólisa pa futuro serkano i 
leu. Tambe ta pidi pa dedi- 
kashon i kapasidat di kon- 
strukshon sostenibel. 
Hopi di e efektonan ku 
ta mira ta kousá dor di ser 
humano. Pensa riba ero- 
shon, pèrdida di biodiver- 
sidat i inundashon. 
Kambio di klima ta hasi 
esaki posibel. 


KRALENDIJK – “Ku 
2023 trese un aire positivo.” 
Esaki gezaghebber Edison 
Rijna a bisa djaweps ano- 
chi durante su resepshon 
tradishonal di ana nobo. El 
a ekspesá e speransa ku aña 
2023 lo trese kambionan 


Gezaghebber Edison Rijna: 
“Ku 2023 trese aire positivo” 


progresivo. 
Rijna: “Aña 2022 tabata 
un aña ku hopi turbulensia 
den komienso, ta parse leu, 
pero un aña a pasa. Den e 
periodo aki, hopi regla ku e 
asuntu di Covid-19, ainda 
tabata konta. Pero nos a sa 


di enfrentá esaki i salí afó 
komo mihó hende i komo 
un pueblo aun mas uní. 
Maske ku e pandemia di 
Covid-19 a mengua, ta im- 
portante pa nos keda kuida 
nos mes i e salú.” 
“Loke mi ta deseá, pa 


nos kontinuá den e aña’ki, 
ta e amor i kariño pa ku 
otro. Si bo por yuda un ko- 
nosí, bisiña òf amigu ku ta 
den pèrtá, no keda sin hasi 
esei, yuda!”, Rijna a bisa. 
Mas aleu a mandatario a 
referí na e echo ku a ekspe- 
rensiá aña pasá un subida 
astronómiko di kosto di 
bida den e último tempu na 
Boneiru. “E aña'ki ta riba 
nos agènda pa sigui traha 
pa desaroyá mas provishon 


pa nos bonerianonan. Nos 
ke baha kosto di bida i sigui 
traha riba subida di sala- 
rio.” Segun Rijna, un stap 
importante ku Hulanda a 
tuma den fin di aña ta pa 
pidi despensa pa sklabitut i 
tur loke esaki a trese kuné. 
“Ban mira awor pa un fu- 
turo briante kaminda nos ta 
traha huntu pa tur hende 
i asina krea un situashon 
ekivalente, o mihó, ku bida 
na Hulanda Oropeo.” 


Djadumingu 15 yanüari 2023 


12.00 Herensia: 
Editha Celestijn 
13.00 Aki Boneiru: 
A-B-C Interkam 
bio Kulturla 2022 
14.00 Herensia: 
Benita Arcadia i 
Amando Donato 
Janga BON 
15.30 Puerto Latino: Luis Zárraga 
16.00 Herensia: 
Faroe Metry 
17.00 Aki Boneiru: 
A-B-C Interkam 
bio Kulturla 2022 
20.00 Herensia: 
Omar Kort 
21.00 Aki Korsou: 
Richard Juan 
(Chati) 
Constancia 
22.00 Herensia: 
Ka'i Mimina 
23.00 BAPA: 
Broer Roolvink 

JRA Schoonmaakbedrijf B.V. 
ta buska 
- 2 timmerman 


Pa inf.por yama na 
tel.785-9041 


Triple Threat B.V. 


ta buska 
- 1 bouw supervisor 
- 3 stalen beton vlechter 


Pa inf. tel.+5999 510-9955 


Caribbean Industrial & Elec- 
tronic Services B.V. 
ta buska 
- 1 electricien 


Pa inf. tel. 786-7084 


BERBOU B.V. 


ta buska 
- 1 monteur 


Pa inf. tel. 777-8777 


Bonaire Hydrotest Maintenance 
B.V. 
ta buska 
- 1 brand veiligheids 
deskundig 


Pa inf. tel. 785-5274 


Resepshon di Aña Nobo di Gezaghebber 

Nos a lanta mainta bai desayuná. Mi a kuminsá mi mainta ku un kòfi tradishonal di México 
ku yama ‘Café de olla’. E tin e nòmber aki pasobra nan ta traha e kòfi den un pòchi trahá di klei, 
esaki supuestamente ta dun’é e smak spesial. E kòfi aki nan ta trah’é ku awa, panela, kané i e 
kòfi mes. Pues e ta hopi zut, un persona ku no gusta esaki no lo gusta e kòfi aki. E tabata algu 
hopi diferente ku nunka mi a purba. Mi a gust’é hopi. Tur e maintanan mi tabata beb’é. 
Su ingredientenan ta hopi fuerte, pero esei tabata e intenshon tambe ora e mèksikanonan a 
inventá esaki. E kòfi aki a wòrdu inventá na kuminsamentu di siglo 20 durante e revolushon di 
México, masoménos den aña 1911. 
Aparentemente e kòfi aki tabata tene e sòldánan kayente i alerta pa nan por pasa e anochi- 
nan durante guera. 


Algun dia na 
Mexico (2) 


Fin di aña 2022 mi tabatin e oportunidat pa biaha bai Mexico pa al- 
gun dia. Huntu ku mi mama i algun amigu nos a hasi esaki. Mexico 
no tabata un lugá ku tabata na tòp di mi lista di pais pa bishitá, no 
pa niun motibu. Lo mi ker a bishit’é un dia sí i e dia ei a yega hopi 


mas promé ku mi por a spera. Na chikí mi tabata mira hopi novela 
meksikano i vários otro serie. Di di e manera ei mi a sera konosí 
un tiki ku e kultura i pais Mexico. I desèmber mi por a konos’é mas 
di aserka. 


E dia aki tambe mi a kome un sòpi tradishonal ku yama Po- 
zole. Esaki ta un di e mihó sòpinan ku mi a purba den mi bida. 
Despues di esei, tur kaminda ku mi tabata bai mi tabata puntra 
na restorantnan si nan tabatin e sòpi aki. 
Tambe ta algu ku nunka anterior mi no a purba. Nan ta uza 
manera un sorto di maishi komo e base, ku tin diferente tipo di 
karni aden. Riba dje bo por pone kròpsla, pika, siboyo, konofló, 
awakati òf lamunchi. I bo ta kompañ’é ku un cheps di tortila den 
banda. Ami a pone tur esaki nan a ariba. 
For di e promé dia aki mi tabata sa ku un di e kosnan ku lo 
mi gusta mas di México lo ta e kuminda, i bèrdat tabata asina. 


Kòfi spesial 


Pozole 

E dia aki tabata un dia hopi trankil ku nos a pasa na spa di e hotèl mes ku tabata JW Marriot. 
Relahá i bai un spa ta un di mi kosnan faborito ku mi gusta. Na Kòrsou tambe mi sa hasi esaki, 
mi lugá ta e Spa 8 the experience na Coral Estate. 
Despues di nos desayuno nos a prepará i a bai tuma nos masashi di 45 minüt na e spa. 
Despues di esaki mi a keda den yakuzi pa sobrá di e ora. Asina mi a pasa mayoria di mi Pasku. 
Anochi nos a bai kome na un restorant pafó di hotèl ku yama Sonora Prime. Einan nos ta- 
batin nos sena di Pasku. I aki tambe e kuminda tabata hopi bon. E mihó kuminda di henter e 
fakansi. Un di e kosnan ku ami a tuma un taco ku yama ‘taco de tuetano’. Esaki ta loke e waiter 
a rekomendá mi. Mi a tum’é sin sa ta kiko presis. A resultá ku ta e parti paden di e wesu. Nunka 
mi a purba esaki, e tabata un tiki vèt, pero e smak tabata hopi bon. Mi tata (mi ta na Boneiru 
e dianan aki) a bisa mi ku esaki yama tutu (tútu). Pa e disèrt mi a tuma un bolo di chukulati ku 
tabata hopi bon. 
I asina nos a pasa nos dia di Pasku hopi trankil. Nos tabatin mester di esaki, paso tur sobrá 
otro dia nos lo tabata riba kaya henter dia. 


Trankil 

KRALENDIJK -- Na 
novèmber 2022 tabatin e 
presentashon, lansamentu 
i eksposishon di e buki 
‘Marka Indjan’ di Delno 
Tromp na Biblioteka Pú- 
bliko den presensia di hopi 
hende. 
Fin di desèmber i ko- 
mienso di yanüari, Delno 
a bai vários skol básiko pa 


'Marka Indjan’ pa skol 


parti e buki. E buki ta pa 
muchanan di grupo 5 te ku 
8. 
Biblioteka Públiko Bo- 
neiru a aportá ku mil amor 
na e proyekto akí. Si ke tene 
un eksposishon den bib- 
lioteka, tuma kontakto ku 
nan na telefòn 715–5344, 
òf pasa personalmente na 
Kaya Gramèl. 

Awèl sí. 0030 lo tabata un bon 
liña pa nos mes por a gana algu. 
Mi no a tende ku tin hende a 
gana number ku nos edat fin 
di aña. 


Un monumento importante na 
Boneiru, kaminda di mes no tin 
hopi monumento, tabata e banki 
“W”. Tabata, pasobra e banki aki 
a disparsé. Na su lugá a traha un 
banki ‘W’ kasi meskos, pero no 
na mesun sitio. Asina e banki W 
original, esun di aña 1923, a dis- 
parsé pa semper. 
Den e banki W original tabatin 
un dokumento ku, na momentu 
ku nan a kibra e banki aki, nan 
a saka pa hinka den e banki “W” 


nobo, esta esun aktual ku nan a 
traha, den kuadro di renobashon 
di Parke Wilhemina. 
E teksto dje dokumento aki 
ta bisa: “1898 – 31 augustus 
– 1923. Op den een en dertig- 
sten augustus van het jaar onz- 
es Heeren 1900 drie en twin- 
ting. Terwyl Zyne Excellentie Dr. 
N.J.L. Brantjes, Gouverneur van 
Curacao is en R.J. Beaujon Jr. 
Gezaghebber van Bonaire en de 
heeren P.L. de Haseth en J.E.R. 
Herrera, Landraden, is deze 
bank ter gelegenheid van het 
vyf en twintig regeringsjubileum 
van Hare Majesteit Koningin Wil- 
helmina, aangeboden door de Ju- 
bileum Commissie.” 
E komishon di hubileo na kua 
ta referí tabata konsistí di e da- 
manan M. Craane, O. Hart i A. 
Hellmund i señornan R.J. Beau- 
jon Jr., Gezaghebber, R. Foppe- 
ma, Domi, Frater J. van Geel, 
Kabes di R.K. Byzondere School, 
P.L. de Haseth, J.E.R. Herrera, 


Landraden, K.J. Kuypers, Pastor 
di Rincon, i G.A.J. Smit, Pastor 
Playa. 
Mas aleu riba e dokumento tin 
skirbí kon florin hulandes, dòler 
merikano, franc franses, korona 
oustriako i marka aleman ta- 
bata anotá na bolsa e dia 31 di 
ougùstùs 1923 ei. 
E banki W tabata hopi bishitá. 


Parehanan sa sinta frei riba e 
banki aki. 
Un persona ku tambe sa 
sinta hopi riba e banki aki ta- 
bata Jose Saleh. E tabata sinta 
konta chiste tambe na e sitio 
aki. 
Henter Parke Wilhelmina ta- 
bata un sitio atraktivo, na unda 
sa tene basta aktividat. 


Sitio 
Inlubidabel© 


Hopi bes gobernantenan, polítikonan, no ta demonstrá niun klase 
di rèspèt i apresio pa monumentonan di e isla aki. Por mira kiko a 
pasa ku Brionkazerne, ku nan a laga basha abiu siunb motibu. Kas 
Van der Dijs a hera bai. Kas di Ma Didi a bai. E banki ‘W’ original 
dilanti ofisina di Duana tambe a bai. Despues a rekonstruí esun 
aktual. 

ARUBA 
DEPORTE 


KRALENDIJK – IN- 
DEBON (OLB) den ko- 
perashon ku Fundashon 
Wega Di Number Bonaire 
(FWNB) i Tourism Cor- 
poration Bonaire (TCB) ta 
presentá un evento nobo i 
fasinante pa e industria di 
deporte, wellness, salú i bi- 
enestar di Boneiru. E tema 
di e siman ku ta "It’s in our 
nature" ta eksponé e komu- 
nidat deportivo di Boneiru 
na momentu di posishona- 
mentu di nos isla komo un 
destinashon di deporte pa 
tantu habitantenan lokal 
komo bishitantenan for di 
henter mundu. 
E punto kulminante di e 


KRALENDIJK – Tin 
hopi preparashon ta tu- 
mando lugá pa tene pa 
promé biaha algu manera e 
‘Siman di Deporte na Bo- 
neiru, algu nunka bisto riba 
e isla aki. Tin hopi trabou 
tumando lugá den Stadion 
di Rincon. Asina diputado 
James Kroon, enkargá ku 
deporte, a trese dilanti den 
un konferensia di prensa e 
siman aki. Lo bai tin kom- 
petensia den bich tènis, bo- 
las krioyo, fòli i mas. 
Kroon: “Reservá e di- 
anan aki. Hopi kos ta bai 


Boneiru ta organisá su promé: 
Siman Internashonal di Deporte anual den 2023 titulá 
“It’s In Our Nature" 


Siman Internashonal di De- 
porte Boneiru históriko akí 
ta e promé partido di futbòl 
di kampionato internasho- 
nal di Concacaf dia 28 di 
mart 2023 na Boneiru, ka- 
minda selekshon di futbòl 
di Boneiru lo hunga su pro- 
mé wega internashonal di 
Concacaf kontra selekshon 
di Turks & Caicos den sta- 
dion di Rincon. 
E programa di e Siman 
Internashonal di Deporte 
Boneiru lo forma e esena- 
rio pa un variedat di evento 
deportivo na nos isla, entre 
otro e ‘Girls Fast Pitch soft- 
ball bash’ ku lo tuma lugá 
for di 23 di mart te ku 26 


di mart 2023. Lo duna dife- 
rente klínika di sòftbòl pa 
mucha ku hungadónan for 
di Aruba, Kòrsou i Hulan- 
da. 
Dia 26 di mart 2023 nan 
ta organisá un ‘Walk for 
all’, esta un kaminata pa tur 
hende den nos komunidat 
komo parti di e siman di 
deporte, siguí pa un kom- 
petensia di kareda na pia i 
un evento prèt riba baiskel. 
E evento internashonal 
Aqua Speed Pro Kids ta 
tuma lugá for di 30 di mart 
te ku 2 di aprel 2023 ku in- 
trodukshon di un sistema 
mundial nobo di puntu- 
ashon pa kualifiká a base di 


reglamentonan internasho- 
nal di kompetensia. 
E popular Bolas Krioyo 
tambe ta forma parti di e si- 
man di deporte ku un Kom- 
petensia Internashonal di 
Bolas ku vários tim for di e 
islanan ABC ku ta kompetí 
kontra di otro for di 30 di 
mart te ku 2 di april 2023 
ora e weganan final tuma 
lugá. 
For di 30 di mart te ku 2 
di aprel 2023 un evento in- 
ternashonal di Beach Ten- 
nis tambe ta tuma lugá. Ta 
organisá e evento di beach 
tennis na Boneiru pa hun- 
gadónan ‘single’ i duo ku 
partisipantenan for di nos 


islanan besiña i Hulanda. 
Durante e siman di even- 
to i aktividat di deporte e 
partnernan ta organisá dife- 
rente otro evento kultural i 
musikal, manera e Kralen- 
dijk Shopping Night dia 25 
di mart 2023 i un Taste of 
Bonaire edishon Deporte i 
Kultura dia 1 di aprel 2023. 
E Siman Internashon di 
Deporte Boneiru lo ta un 
atrakshon pa tantu bishitan- 
tenan komo habitantenan 
lokal pa djòin i kompartí 
nos espíritu deportivo bou 
di e título 'It’s in our na- 
ture’. Pa mas aktualisashon 
i informashon, bai riba 
www.bonaireisland.com 


Diputado James Kroon: 
Hopi preparashon pa ‘Siman di Deporte’ 


tin durante e siman. Esaki 
tin impreshon riba turismo 
tambe.” 
Direktora di Fundashon 
Wega Di Number Boneiru 
(FWNB), Annemarie Mer- 
cera, a bisa ku despues di 
un aña eksitoso, aña a habri 
i ta un plaser pa nan tuma 
parti na e aktividat di Bo- 
naire International Sport 
Week. “Laga nos ban huntu 
i engrandese.” 
Direktor di TCB Miles 
Mercera a bisa: “Indebon a 
aserká nos i nos a tuma idea 
ku brasa habrí pa forma par- 


ti na e aktividat di Bonaire 
International Sport Week. 
Hopi bunita i ta importante 
pa hendenan for di eksteri- 
or, ku ta bini Boneiru. Nos 
di TCB tambe ta bai tin 
aktividat durante e siman, 
tambe un ‘Taste of Bonaire’ 
na Rincon. Ban hasié gran- 
di pa mundu kompletu mira 
kon nos ta hasi deporte na 
Boneiru.” 
Despues a papia e 6 re- 
presentantenan di kada or- 
ganisashon di deporte, to- 
kante nan partisipashon na 
e evento. Un representante 


di FFB, Sòftbòl, Beisbòl, 
representante di Comca- 
bon, Beach tènis i Bolas 
Krioyo. Tur a papia di nan 
ramo di deporte kiko por 
spera. 
Terrence de Jongh a bisa 


na final: “Danki na e or- 
ganisashonnan ku a tuma 
e enkargo pa partisipá ku e 
evento grandi aki. 
Prepará bon, pasobra 
hopi kos ta bai tin. Ta bai 
tin diferente sorpresa.” 

GELDERLAND 
– 
Pa di dos biá e siman akí 
ladronnan di koper a hasi 
daño na e pista di trein 
na Hedel na Gelderland, 
manehadó di pista di trein 
ProRail, ta informá. 
Dor di esaki no tabatin 
servisio di trein entre Den 
Bosch i Utrecht pa algun 
ora. 
Djaweps mainta a kon- 
statá e daño, pa despues no 
a hasi uso mas di e pista 
banda di kuartu pa diesun. 
Banda di 1’or a resolvé e 
problema. 


SCHIPHOL – Un avion 
di pasahero djaweps mainta 
dor di orígen deskonosí a 
hasi un aterisahe robes na 
Schiphol i a baha promé ku 
e pista di aterisahe planiá. 
E konseho di investigashon 
pa seguridat, OVV, ta laga 
sa riba Twitter ku a haña 
un notifikashon i ta bayen- 
do Schiphol pa un investi- 
gashon. 
E bosero Schiphol ta bisa 
den un reakshon ku e parti 
pa tras di e avion merikano 
Delta Airlines banda di 8’or 
a resultá riba e parti no duru 


Avion ta baha promé ku pista na Schiphol 


di Schiphol-Oostbaan, nèt 
algu promé ku inisio di e 
pista. Dor di esaki Oost- 
baan a haña daño i despues 
di un ora por a bolbe hasi 
uso di esaki. 
Despues di e insidente 
e avion a bai na e porta di 
yegada, e bosero di Schi- 
phol ta bisa. Ei nan a pasa- 
heronan por a baha for di e 
avion. 
Oostbaan ta e pista di 
aterisahe di mas kòrtiku 
di Schiphol. E ta keda den 
direkshon sùitwèst i no ta 
keda usá diariamente, pero 


djaweps esaki tabata e kaso 
debí na bientu fuerte. 
Schiphol a notifiká OVV 


di e aterisahe robes, ku na 
su turno ta mira durante e 
investigashon preliminar sí 


ta nesesario pa hasi inves- 
tigashon mas profundo di e 
insidente. 


DEN HAAG – Promé 
Ministerio Rutte i Minister 
Hoekstra di asuntunan eks- 
terior, otro siman ta biaha 
pa Washington pa un bishi- 
ta na e presidente merikano 
Biden. Esaki fuentenan na 


Rutte i Hoekstra ta topa presidente Biden 


Den Haag ta informá. Ta e 
promé biá ku Rutte i Hoek- 
stra ta topa ku Biden na Kas 
Blanku. 
Temanan 
importante 
di kombersashon djamars 
benidero ta e guera na 


Ukrania. Pero tambe rela- 
shonnan ekonómiko ta riba 
agènda. Hulanda ya pa hopi 
tempu ta un invershonista i 
partner di negoshi impor- 
tante di e merikanonan. 
Rutte na 2019 tabata e 
último biá na Kas Blanku, 
tempu ku el a topa ku presi- 
dente Trump. Durante un 
reunion di NAVO na yüni 
aña pasá, Rutte a rekonosé 
ku e koperashon ku Trump 
tin biá tabata poko inkó- 
modo. 
Rutte 
anteriormente 
a bisa ku dor di salida di 
Reino Uní for di Union 
Europeo, Hulanda tabatin 
un ròl importante komo e 


pais mas transatlántiko ku 
Union Europeo tin. 
Durante gobernashon di 
Trump e relashon entre Es- 
tádos Unídos i e paisnan di 
Union Europa a empeorá. 
Tump tabata bisa di ta 
mira tiki tokante e balor di 
NAVO den e interesnan di 
negoshi merikano. Tambe 
el a tuma medida ku a a- 
fektá e industria di stal eu- 
ropeo. 
Bou di gobernashon di 
Biden e relashonnan ku 
Union Europeo a bolbe dre- 
cha. E invashon rusiano na 
Ukrania a reforsá esaki. Es- 
tádos Unídos i Union Eu- 
ropeo ta sostené e gobièrnu 


na Kiev riba eskala grandi 
ku arma i plaka. Pa esaki ta 
trahando estrecho ku otro. 
Biden 
riba 
tereno 
ekonómiko sí ta mantené 
un parti di e maneho di 
Trump. Aña pasá Wash- 
ington a bini ku un par di 
shen miar dòler na benefi- 
sio di impuesto i supsidio 
pa teknologia bèrdè for di 
Estádos Unídos. Segun al- 
gun pais di Union Europeo, 
esaki ta un sosten di estado 
inkreibel. 
Paisnan 
Europeo 
tin 
miedu ku empresanan ta 
muda pa Estádos Unídos pa 
probechá di e benefisionan 
finansiero merikano. 


Ladronisia di koper di nobo ta kondusí na interupshon di trein 


ProRail ta hasi yamada 
na e ladronnan di koper pa 
mèldu nan mes i ta yama la- 
dronisia di koper peligroso 
pa bida. E ta generá poko 
i sòru pa molèster di biahe 
grandi. 
Djaluna ProRail a infor- 
má ainda ku e kantidat di 
ladronisia di koper aña pasá 
a baha. E tempu ei 12 biá a 
hasi notifikashon, kompará 
ku 34 biá na 2021 i 62 biá 
na 2020. 
Dies aña pasá tabata tra- 
ta di ainda mas ku 500 no- 
tifikashon. 

ORANJESTAD -- Na 
comienso di aña 2023 aki, 
un cantidad di solicitud pa 
trabou ta wordo presenta 
via di varios asina yama 
“uitzendbureau” cu den 
nan yamada na trahadonan 
pa solicita pa haya trabou, 
mientras cu en realidad 
fuera di haya un trabou ber- 
dad, e trahadonan aki, no ta 
sali beneficia. 
Na momento di drenta 
gobierno na 2017, e actual 
Minister di Labor, Glenbert 
Croes a priminti di lo inves- 
tiga y elimina tur oficina cu 
ta haci e tipo di trabou aki 
y cu trahadonan por pasa 
na Departamento di Labor 
pa mira unda cu tin cupo di 
trabou. 
E promesa aki nunca a 
bira realidad, pero mas y 


ORANJESTAD 
-- 
Antonieta del Carmen Mo- 
rales Soto por haya un cas- 
tigo di un aña y mey den 
prizon. Esaki si Corte bay 
di acuerdo cu loke Mini- 
sterio Publico a pidi. Fin di 
luna lo tin sentencia den e 
caso aki. E acusacionnan 
contra dje tabata: M.S. ta 
wordo acusa di, onbevoegd, 
a hiba e titulo di dentista y/ 
of ortodontista den e peri- 
odo di 29 di maart 2019 te 
6 di november 2020, dor di 
lanta un praktijk y pretende 
di ta dentista y/of ortodon- 


mas ta notando cu tin has- 
ta mas di e oficinanan aki 
a lanta cabes, caminda en 
berdad nan ta busca trabou 
riba solicitud di comercian- 
tenan pero mas tanto ta pro- 
pio oficina y e comerciante 
ta esunnan cu ta sali benefi- 
cia pa e tipo di contractnan 
aki. 
Manera ta conoci, ma- 
yoria di e contractnan c’un 
ciudadano firma via di un 
‘uitzendbureau’ pa traha un 
of otro caminda, den mayo- 
ria di caso nan lo perde un 
tercera parti di nan salario 
cu ta bay pa e oficina cu a 
contrata nan pa traha na un 
negoshi. 
Pues e dunado di trabou 
practicamente no tin kibra- 
mento di cabes cu e tipo di 
trahadonan aki, ya cu la- 


mentablemente mayoria di 
nan ta pasa den un situacion 
caminda nan contract por 
wordo termina den un plaso 
di tempo sin cu e dunado di 
trabou ta wordo perhudica 
pa e retiro aki. 
Si mayoria di traha- 
donan cu via di ‘uitzendbu- 
reau’ ta cobra ‘minimum- 
loon,’ esaki ta nifica cu e 
oficina cu a emplea e traha- 
do aki, ta gana 600 florin pa 
luna mientras cu e trahado 
ta bay cu 1200 cas loke ta 
nifica cu den un contract di 
e ‘uitzendbureau,’ e trahado 
ta cobra den un aña un to- 
tal di 14.400 florin mientras 
cu a oficina cu a contrata e 
persona aki, ta gana 7200 
florin pa aña. 
Pues un oficina cu yega 
na firma contract pa 100 


trahado mes pa nombra un 
cantidad, esaki ta nifica cu 
nan ta sigura un ganashi 
di cerca di 720 mil florin, 
cu sin duda ta un ganashi 
hopi astronomico. Si ta 500 
florin e trahado tin cu laga 
atras na fin di luna esaki lo 
ta un entrada pa e oficina- 
nan aki di 6 mil pa luna y 
si nan pone 100 trahado den 
servicio di un negoshi, e ta 
gana 600 mil den un aña di 
tempo. 
E fenomeno aki ta cre- 
ciendo den forma rapido, 
caminda ofertanan di cupo 
di trabou ta ser manda riba 
rednan social, pidiendo ciu- 
dadanonan pa solicita pero 
caminda e persona aki, no 
tin mesun derecho c’un tra- 
hado cu ta directamente den 
servicio c’un of otro com- 


pania. 
Trahadonan via di ‘uit- 
zendbureau’ normalmente 
no por haci prestamo na 
banco ya cu nan NO ta 
den “vaste dienst” y tam- 
poco por cumpra un auto 
via banco of haci cualkier 
tipo di actividad financiero 
pa motibo cu nan no ta den 
servicio fiho pero nan ta 
den servicio temporal di un 
“uitzendbureau.” 
Ta algo cu gobierno via 
di su departamento di labor 
tin cu bay atende su mes 
cu esaki y haci un inves- 
tigacion cuanto derecho un 
trahado ta perde ora cu e 
firma un contract c’un ‘uit- 
zendbureau’ y si esakinan 
ta cuadra cu leynan laboral 
di pais Aruba. 


tista y/of eherce riba tereno 
di salud publico. 
E ta wordo acusa di a, 
den e periodo di 29 di maart 
2019 te 6 di november 
2020, a intencionalmente 
keda sin duna cuido segun 
standardnan 
profesional, 
dor di (entre otro) trata 
pashentnan sin cu e tabata 
bevoegd, trata pashentnan 
den un ambiente no-profe- 
sional, unsafe y antihigie- 
nico, trata pashentnan sin 
cu e tabatin remedi na su 
disposicion pa evita infec- 
cionnan, duna pashentnan 


anestesia sin cu e tabata au- 
torisa pa haci tal, traha sin 
e instrumento necesario pa 
desinfecta y sterilisa apara- 
tonan segun reglanan, traha 
den scondi dor di cual no 
tabatin ningun bista ni con- 
trol riba loke e tabata haci, 
trata pashentnan sin ta na 
haltura di nan background 
medico dor cu e no tin con- 
tacto cu dokternan di cas/ 
laboratorionan, keda sin 
hiba un administracion di 
su pashent, tratamento y re- 
medinan, keda sin informa 
Inspeccion/Directie di Sa- 


lubridad di su trabao. 
E ta wordo acusa di, den 
e periodo di 29 di maart 
2019 te 6 di november 
2020, a prepara/bende/im- 
porta/entrega y/ of alma- 
cena remedinan sin cu e 
tabata autorisa pa haci tal. 
Segun el a splica den Corte 
for di 2019 el a entrega su 
papelnan pa reconoce su di- 
ploma cu el a haya na Uni- 
versidad di Zulia pero te dia 
di awe e no a haya contesta. 
E ta admiti cu el a haci 
malo door di no warda e 
contesta. Pero ta bisa tambe 


cu e hendenan cu el a a- 
tende tabata personanan cu 
ta bini Aruba cerca dje, su 
ex pashentnan di Venezuela 
of Colombia. Y tin algun 
caso, el a cera e brace (di 
djente) cu algun persona 
cu a yega cerca dje. E no 
tabata haci ningun propa- 
ganda pa su trabou ni riba 
Facebook ni riba website. 
E ta casa cu un Arubiano 
y tin yiu. Fiscal a pidi un 
castigo di 18 luna di cual 8 
luna ta condicional y 5 aña 
di prueba. Dia 27 di januari 
tin sentencia den e caso aki. 


Trahado cu solicita via ‘uitzendbureau’ ta perde 1/3 parti di salario 


Dentista no a spera permiso pa traha y 
awo a hay’e dilanti Hues 


ORANJESTAD -- Mi- 
nister Dangui Oduber a in- 
forma cu tin mas of menos 
20 caso positivo n’e mo- 
mentonan aki. 
Esaki tambe a bin di- 
lanti via rumor, cu tin cierto 
variante nobo di COVID. 


Minister Dangui Oduber no ta preocupa cu 
variante nobo di COVID 


Awo e pregunta ta keda ki 
variante nan ta y si el a yega 
Aruba . 
Si sigui noticia inter- 
nacional, por tuma nota 
cu e variante nobo yama 
XBB1.5 y na Aruba no a 
test riba esaki, segun mi- 


nister Oduber. 
Segun informacion rici- 
bi fo’i RIVM di Hulanda ta 
cu e variante aki a compa- 
rabel cu e ultimo variante 
cu tabata Omicron, den e 
sentido cu e no ta mesun 
severo cu e variantenan 


prome. 
P’esey na Aruba no tin 
cu preocupa asina tanto cu 
e variante aki pasobra a ex- 
perencia Omicron ora cu el 
a bin Aruba. 
Tabatin casi 5 mil caso 
activo n’e momento ey y 


toch Hospital no tabata 
asina yen ni tampoco ocu- 
pa. Esey a pone tambe cu a 
pesar cu tabatin e variante 
omicron, por a enfoca riba 
e recuperacion di nos tu- 
rismo y Exit Strategy, cual 
a resulta hopi exitoso. 


Djasabra 14 yanüari 2023 
17 


ARUBA 
ARUBA 


ORANJESTAD -- Ba- 
yendo pa algun luna caba 
Departamento di Agricul- 
tura, Cria y Pesca Santa 
Rosa ta hayando diferente 
keho di personanan cu ta 
hayanan cu problema di 
Slak. Nan ta especienan 
peligroso y invasivo y por 
causa daño na bo cultivo 
manera nos a yega di ex- 
perencia. Santa Rosa mes 
no por y hasi mucho na 
momento cubo hayabo den 
un situacion asina di inva- 
sion. Ta simplemente nos 
por guiabo ccu un conseho 
y tambe nos tin foyeto cu 
tur informacion kico abo 
por hasi pa soluciona e pro- 
blematica aki. 
Nan ta invadi varios 
mata di fruta y berdura y 
por caba cu esakinan den 
algun dia. Nan por causa un 
daño enorme matanto bo 
cultivo debi cu nan ta keda 
bou di e matanan y chupa 
tur nutriente y hasi e fruta 
of berdura bira preto y asi- 
na e por caba cu tur cos. 
Slaknan ta organismo- 
nan terrestre, aquatico y 
marino di un solo curpa/ 
musculo cubri cu slijm, sin 
weso aden, sin pia defini. 
Pa e foyeto aki ta descon- 
sidera esnan marino. For 
di nan cabes por sali dos 
pa cuatro pui. Por hayanan 
cu of sin cocolishi, manera 
esun dilanti ariba e foyeto 
aki. Dentro di esnan cu co- 
colishi por haya esnan cu 
na e parti abou patras di 
nan curpa tin un pida co- 
colishi pa tapa e orificio di 
e cocolishi y otronan sin 
esaki. Slaknan ta nocturno 
y por come casca of foyo 
berde of seco, carni bibo 
of di bestia morto, un com- 
binacion di esakinan y nan 
por come otro. Den tempo 
di secura nan por hiberna. 
Slaknan ta macho y hembra 
alaves. 
Ora di paria nan ta 
pega cabes di un cu rabo 
di e otro. Despues cada 
un por pone webo. Segun 
Hovestadt (2017), Aruba 
tin 18 sortonan di cuanan 


Varios keho di problema cu Slak 


nan habitat preferi ta e a- 
reanan rico na calichi. Di 
nan ta e Slak di Calacuna, 
Cerion uva, ta hopi mira y 
maske endemico na e isla- 
nan ABC, pa Aruba e ta un 
re-introduccion di e ultimo 
800 añanan. Di e otronan 
e Brachypodella arubana, 
Neosubilina 
scopulorum 
y Hojeda vanattai, mas e 
Cistulops raveni arubana y 
Microceramus bonairensis 
arubanus ta haya na Aruba 
so. Aruba ta comparti Gas- 
trocopta barbadensis ho- 
jeda cu Curaçao, Boneiro 
y Paraguay, Venezuela. Di 
e famia di Tudora Aruba 
tin dos rasa Tudora fossor 
arubana y canashitensis. E 
slak mas grandi indigena ta 
Drymaeus elongatus. 
Pa algun tempo caba 
por haya slaknan exotico 
invasivo na Aruba manera 
Allopeas gracile, Allopeas 
micra y Streptostele mu- 
saecola pero na 2011, 2014 
y 2016 DLVV a constata 
presencia di e Giant Afri- 
can Snail (GAS), Lissacha- 
tina fulica, e Cuban Garden 
Snail, 
Zachrysia 
provi- 
sora y Florida Leatherleaf 
Leidyula floridana. Poten- 
cialmente por haya otro- 
nan cu ya ta na Curaçao y 
St. Maarten. Esun dilanti di 
e foyeto aki ainda falta pa 
identifica. Segun Robinson 
(1999), e aumento den e 
introduccion di especienan 
exotico ta debi na: 
1.Expansion di e econo- 
mia global cu por trece hopi 
productonan den container 
te for di Asia cu den nan via 
marino ta pasa Florida. 
2.Aumento di e volumen 
di commercio, en espera di 
cua na 2016 Aruba a inau- 
gura su waf nobo di Bar- 
cadera. 
3.y tratadonan interna- 
cional di comercio manera 
e World Trade Organization 
cu ta regula y facilita move- 
mento di biennes. 


Maneranan di entrada 
Aunke spera den pro- 
ductonan di horti- y a- 


gricultura tambe por spera 
slaknan exotico invasivo 
ariba y den containernan di 
carga, mosaico pa cas, equi- 
ponan militar, di aquaria y 
otro productonan pero tam- 
be introduci cu intencion. 
Aruba ta carece di restric- 
cionnan di carantena mas 
no tin autoridad official pa 
inspecciona ni combatinan. 
E potencial limita di agri- 
cultura local lo ricibi efecto 
negativo, especienan nativo 
lo haya impacto contrario y 
e establecimento di slaknan 
exotico lo crea un reserva 
pa exparsimento leu ora cu 
Aruba exporta su mesun 
productonan afo. Asina na 
2016 un cunukero a reporta 
molester di Allopeas grac- 
ile, un di e invasornan di 
1940, na su produccion. E 
invasornan por tambe fungi 
como portador di enferme- 
dadnan humano y di cria. 
Aruba conoce 18 sorto 
di slak di cuanan e Brachy- 
podella arubana, Hojeda 
vanattai 
y 
Neosubilina 
scopulorum ta haya aki so. 


Kico abo por hasi 
Banda di tene un Jardin 
Crioyo unda e Chuchubi 
of Kododo por come cierto 
slaknan exotico (van Buurt, 
2016) por tuma accionnan, 
manera aki abou describi, 


pa contenenan: 
1.Tira bista den se- 
rena cu flashlight. Revisa 
matanan ornamental of den 
potchi, mira pa foyo y stam- 
nan cu marcanan di raspa of 
scrap. Mira tambe pa rastro 
di slijm y/of sushi di bestia 
den sliertnan largo. Den dia 
slaknan por ta scondi abou 
di objetonan na suela, mo- 
saiconan warda, den tron- 
con of den potchi di mata 
unda tin humedad. 
2.Establece 
e 
sorto. 
Aruba conoce 18 sorto di 
slak, mayoria cu cocolishi 
di cuanan e Brachypodel- 
la arubana, Neosubilina 
scopulorum y Hojeda vana- 
ttai ta haya aki so! Yama 
5858102 of email info@ 
santarosa.aw pa informa- 
cion. Slaknan exotico inva- 
sivo ta habita rond di hende, 
yega na hopi pa area y por 
transmiti 
enfermedadnan 
na hende, cacho y cabay. 
3.Deshaci di slaknan 
exotico. Piki cocolishinan 
bashi cu handschoen di la- 
tex y hincanan bou di awa 
pa un rato, laga para un 
tempo pa mira si e slak ta 
sali afo. No benta slak bibo 
afo sino herbenan den bleki 
cu awa of mara den saco di 
plastic, benta den freezer pa 
un anochi y tira afo. 
4.Usa 
quimico 
pero 


cuidao cu mucha of cacho. 
Pa combati slaknan exotico 
por usa metaldehyde of 
ironphosphate, quimiconan 
cu ta contene methylcar- 
bide. 
Tin diferente marca cu 
por haya den liquido of 
granula, informa cerca bo 
compania di pest control. 
Strooi, basha esakinan unda 
ta mira slak so pero no unda 
mucha of cacho ta yega. 
5.No transporta of move 
suelo of objetonan di unda 
a mira slak pa otro lugar of 
pafor di bo cura ya cu por 
tin (webo di) Slak ariba of 
aden. 


Mira bon prome 
Pa evita e impactonan 
ariba describi ta recomen- 
dabel pa combati slaknan 
exotico invasivo. Impor- 
tante ta pa prome identi- 
fica e slak como tal. Hende 
mester conta cu e infantil di 
GAS por ta apenas 5.5 mm 
chikito. E slak exotico por 
lo general ta haya na hopi, 
activo, tambe den tempo 
di secura, ariba mata den 
potchi of ornamental den 
jardin. 
Si no ta sigur cu e slak ta 
exotico laga e para of infor- 
ma na of saca un potret cu e 
telefoon digital y mail esaki 
pa info@santarosa.aw 

WILLEMSTAD – Fun- 
dashon Bírgen di Rosario 
djabièrnè 13 di yanüari 
2023 ta kumpli 80 aña di 
eksistensia. Ta imposibel 
imaginá un Kòrsou sin Fun- 
dashon Bírgen di Rosario, 
si tuma na konsiderashon, 
e funshon importante ku 
e fundashon ta okupá den 
nos komunidat. 
E nòmber original di 
Fundashon Bírgen di Rosa- 
rio tabata: ‘’Stichting van 
het Wit Gele Kruis voor 
de zorg van ouden van da- 
gen “Birgen di Rosario”. E 
fundashon tabata kai bou 
di e fundashon establesé 
na Kòrsou “Stichting voor 
Maatschappelijke Gezond- 
heidszorg Het Wit Gele 
Kruis”. 
Lantamentu di Stich- 
ting voor Maatschappe- 
lijke Gezondheidszorg Het 
Wit Gele Kruis, tabata un 
inisiativa partikular. E fun- 
dadó tabata Emile van de 
Laarschot. 
Pero sin duda, tabata 
kurason i man di sùr i otro 
religioso obra di karidat ku 
a duna Stichting Bírgen di 
Rosario e desaroyo prima- 
rio pa akohida i kuido di 
hende grandi ku mester di 
yudansa. 
Na aña 1972 e promé 
“bejaardenverzorgers” 
diplomá, un grupo grandi 
di un klas, a drenta servisio 
di nos fundashon, na Huize 
Welgelegen i na Richar- 
dushuis. 


Sùr Modesta Mentink 
Fundashon Bírgen di 
Rosario ta hasi uso dje hub- 
ileo di e fundashon pa para 
ketu un ratu na Sùr Mod- 
esta Mentink di e Órden di 
Zusters Franciscanessen di 
Mariadal na Roosendaal. 
Sùr Modesta Mentink 
tabata e motor inkansabel 
di kuido di hende grandi 
na Kòrsou, spesialmente 
na Huize Welgelegen, Ha- 
baai, huntu ku Bruder Ton 
Flinkenflögel di Broed- 
ers van Onze Lieve Vrouw 
van Lourdes, mihó konosí 
komo Broeders van Don- 


Ochenta aña Fundashon Bírgen di Rosario 


gen, ku su papel di pionero 
inspirativo na Richardus- 
huis. 
Nesesidat grandi 
Tin un nesesidat grandi 
di un kas pa hende grandi. 
Birgen di Rosario ta tantu 
un asina yamá ‘bejaarden- 
huis’ komo un ‘verplee- 
ghuis’. E fundashon ta 
duna servisio na e kliente 
ku no por biba na kas mas 
pa motibu sosial, komo pa 
e kliente ku mester di kuido 
debí na su malesa króniko. 
Kòrsou ta pasando den 
un desaroyo ku no tur biá 
mas famia por keda kui- 
da e hende grandi na kas, 
manera ántes. Tin biá tur yu 
ta biba den eksterior, òf ta 
traha i tin su mes famia ku 
e no por kuida por ehèm- 
pel pa su mama, òf simple- 
mente no tin e afinidat pa 
duna e kuido ku e famia 
mester. 


Kapasidat 
Bírgen di Rosario tin 4 
lokalidat, 
Richardushuis 
na Sta Rosa, Kaya Hens- 
ley ‘Bambam’ Meulens 52, 
Nos Lanterno na Gouver- 
neur van Lansbergeweg 16, 
Huize Welgelegen, òf Ha- 
baai na Weg naar Welgele- 
gen 64 i Pasadia Mi Ampa- 
ro na Weg naar Welgelegen 
64. Tambe Bírgen di Rosa- 
rio ta enkargá ku e maneho 
di Klooster Alverna. 
E kantidat di kliente ku 
por akapará ta 170 perso- 
na via e trayekto sosial ku 
ta kai bou di Ministerio di 
Desaroyo Sosial, Labor i 
Bienestar, 120 persona ku 
por kai bou di Ministerio di 
Salubridat, spesífikamente 
basá riba lei di labizjan ku 
ta manehá pa Seguro di 
Banko Sosial. Ta trata di 
personanan sikogeriátriko i 
somatiko. 
Tambe 35 espasio pa 
personanan partikular, 70 
espasio diario pa perso- 
nanan ku ta bishitá Pasadia 
Mi Amparo. 18 kas kamin- 
da minimal 18 persona por 
biba di forma independien- 
te, 6 kama kaminda 6 per- 
sona por hospedá temporal- 


mente pa reaktivá. 
E kamanan ta finansiá 
di e siguiente manera, 120 
kama dor di SVB, 170 dor 
di SOAW i tin algun per- 
sona/kliente privá ku tambe 
ta kontribuí na e finansia- 
mentu. 
Na aña 2017 tabata tin 
100 persona ku ta resortá 
bou di lei di labizjan, for di 
2021 ta akapará 120 kliente 
ku ta kai bou di e fondo 
akí. Ademas e kuido a bira 
mas pisá. Ántes tabatin kli- 
entenan duru ku ta drenta 
den e kas, awendia tin hopi 
kliente ora nan drenta den 
e organisashon, via ámbos 
seguro, mester di hopi kui- 
do. 


Liña di maneho 
Fundashon Bírgen di 
Rosario a introdusí tambe e 
servisio pa brinda e posibil- 
idat pa un kliente keda tem- 
poralmente, pa asina aliviá 
e kliente ku kisas ta biba su 
so, òf su famia. 
Bírgen di Rosario ta un 
instituto pa hende grandi i 
tin komo liña di maneho ku 
ta kalifiká e hende grandi, e 
persona riba 60 aña. Sem- 
per i kuando por hasi un 
eksepshon. Pero den prákti- 
ka e último aña ku a pasa, a 
tuma hende mas yòn ku 60 
aña, esaki debí na e nesesi- 
dat eksistente. Aktualmente 
e habitante di mas yòn tin 
53 aña i e kliente di mas 
grandi tin 99 aña. 
Personanan ku un indi- 
kashon sosial, por bin na 
remarke pa biba na un lo- 
kalidat di Bírgen di Rosario 
intra-mural, òf bai Pasadia. 
Pa esei mester kuminsá 
akudí na Kas di Bario. 
Personanan ku ta siko- 
geriátriko, pues ku tin un 
forma di demensia òf per- 
sonanan somátiko, por hasi 
un apelashon via lei di la- 
bizjan. 


Reto finansiero 
Bírgen di Rosario ta 
eksperensiá rekorte di sup- 
sidio for di aña 2018. Esaki 
sin ku a logra haña finansia- 
mentu alternativo pa kom- 


pensá e rekortenan men- 
shoná. 
Un ke otro ta hasi mane- 
ho di e fundashon un reto 
hopi grandi. “Di otro banda 
nos a hasi nos tarea di kas 
pa redusí nos gastunan den 
e último añanan,” asina di- 
rektor Indra Rossen-Luca- 
sius, ta bisa. 
Bírgen di Rosario tin 
alrededor di 250 trahadó, 
pero ainda falta personal. 
Riba merkado tin aktual- 
mente un skarsedat enorme 
di personal i spesífikamente 
personal di kuido. Hopi 
personal di kuido a emigrá 
pa Hulanda i Boneiru, entre 
otro pa mihó kondishonnan 
di trabou. Mayoria personal 
ku ta emigrá ta mas yòn. 
E personal ku hopi aña di 
labor ta hopi fiel na e orga- 
nisashon. 
Algun dje deseonan di 
e fundashon ta pa tin su- 
fisiente personal, mehora i 
drecha e lokalidatnan ka- 
minda e grandinan ta biba, 
dispone di tur e aparatonan 
nesesario pa duna e sosten 
na e trabou di e trahadónan 
i mas koperashon dor di tra- 
ha huntu den e sektor akí. 


Konsientisashon 
“Na mi opinion por duna 
mas informashon pa asina 
komunidat ta mas konsien- 
te di e balor di e fundashon. 
Hopi biá un persona ku ta 
mas yòn no ta wòri ku em- 
beyesimentu i e ròl di nos 
fundashon. Ta na momentu 
ku e persona aki hañ’é den 
e situashon di nesesidat, pa 
por ehèmpel un familiar, e 
ta bai buska informashon 
i ta haña sa di nos orga- 
nisashon i su balor. Esei ta 
palabranan di Indra Ros- 
sen-Lucasius. 
Laga nos ta konsiente 


ku e grandi tabata t'ei pa 
nos i awor nos mester t'ei 
pa nan. Laga nos tur yuda 
ku un granito, segun nos 
forsa. Fundashon Bírgen di 
Rosario ke traha duru pa e 
kuido pa hende grandi haña 
mas importansia i rekonosi- 
mentu. I nos no tin di lubidá 
ku un dia gran mayoria di 
nos tambe ta bira grandi i 
Kòrsou ta bai eksperensia 
un embeyesimentu enorme 
den futuro. 


Gratitut 
Fundashon Bírgen di 
Rosario ta gradisí tur per- 
sona òf instansia ku den 
transkurso di dékadanan a 
aportá i ainda ta aportá pa 
Bírgen di Rosario ku dia 13 
di yanüari por a kumpli 80 
aña di eksistensia. 
Ta referí aki na entre 
otro miembronan di di- 
rektiva i gerensia di ántes, 
miembronan di hunta di su- 
pervishon i hunta di direk- 
tiva di pasado i aktual, pen- 
shonadonan, boluntarionan 
i eks trahadónan. 
Un palabra di gratitut 
ta bai tambe na klientenan 
i famia di klientenan ku a 
duna Bírgen di Rosario e 
konfiansa pa nos por kuida 
nan i nan famia. Tambe nos 
ta yama na diferente ko- 
mishon i organisashon ku 
ta sostené nos organisashon 
i ku ta hasi un tremendo la- 
bor pa nos grandinan. 
Tambe religiosonan ku 
for di kuminsamentu te ku 
awor aki ta yuda nos. ‘Last 
but not least’, un gradesi- 
mentu i felisitashon na e 
staf aktual. 
Gradisimentu tambe na 
tur nos spònsernan, fon- 
donan, partnernan i demas 
instansia pa fondo i materi- 
alnan risibí. 

ARUBA 
STATIA/SABA/ST. MAARTEN 


Promé Minister i Minister di Asuntunan General di St. Maarten, Silvera Jacobs, 
huntu ku Minister Plenipotensiario, Rene Violenus, a yama bon biní na Peggy 
Brandon, Diana Landveld i John Leerdam. E delegashon tabata na St. Maarten 
durante un bishita di ‘Kwartiermaker’ di Museo di Amsterdam pa konmemo- 
rashon di sklabitut. 


Promé Minister a topa ku delegashon 
Museo Amsterdam 


THE BOTTOM – Se- 
kretario di Estado di Kul- 
tura i Media, Günay Uslu, 
a bishitá Saba djamars 10 
di yanüari. E sekretario di 
estado i su delegashon a re- 
uní ku Kolegio Ehekutivo, 
siguí pa un enkuentro ku 
Konseho Insular. 
Durante e enkuentro ku 
Kolegio Ehekutivo, Diputa- 


Sekretario di Estado Uslu a bishitá Saba 


do di Asuntunan Kultural, 
Rolando Wilson, a presentá 
e plan di e pólisa kultural di 
Saba 2023-2030, na e se- 
kretario di estado. E pólisa 
kultural ta un dokumento 
komprensivo i ta kontené 
informashon detayá tokante 
e importansia di kultura na 
Saba i e áreanan spesífiko 
ku Gobièrnu a traha riba e 


próksimo añanan. 


Kultura úniko 
“Mi ta orguyoso pa por 
presentá nos pólisa kultural 
nobo na e sekretario di es- 
tado. Komo Diputado di 
kultura, mi ta kontentu di 
ta parti di e gobièrnu ku a 
pone un prioridat haltu pa 
sigurá ku nos tur komo sa- 


bano ta konsiente tokante 
nos kultura úniko,” Wilson 
a bisa. 
Ku e pólisa Gobièrnu ta 
spera pa guia regulashon- 
nan i programanan ku mes- 
ter regulá, protehá i finansiá 
nos aporte na aktividatnan 
loke nos ta spera ku lo pro- 
mové tantu benefisionan 
sosial i ekonómiko pa nos 
isla, Wilson a bisa. 


Bishita na skol 
E sekretario di estado 
a bishitá Saba Compre- 
hensive School (SCS) pa 
un enkuentro ku e direk- 
tor ehekutivo di Founda- 
tion for Catholic Educa- 
tion Saba, SKOSaba i Saba 
Educational 
Foundation 
(SEF), Anton Hermans i e 
prinsipal nobo di SCS, Jes- 
sica Besselink. Kultura i 
patrimonio, e pilá di Saba, 
ta hunga un ròl importante 
den e kuríkulo di skol. 
Lynn Costenaro i Emily 
Malsack di Sea and Learn, 
tambe a topa ku e sekretario 
di estado i su delegashon i 
a duna splikashon tokante 
Sea and Learn, e evento 
eksitoso anual di Saba. 


Costenaro tambe a mus- 
tra e sekretario di estado 
un ehèmpel di e proyekto 
‘Adopt-a-Box’ kon bunita e 
bòksnan eléktriko rònt di e 
isla ta. 


Promé bishita 
Esaki ta e promé bishita 
di Uslu na Saba. “Mi ta hopi 
impreshoná. E isla ta bunita 
i tin un kantidat grandi di 
potensial. Tin asina tantu 
historia di patrimonio aki 
nan. Nos ta hopi kontentu 
pa siña tokante Saba,” el a 
bisa. 
E sekretario di estado a 
anunsiá ku lo bai hasi in- 
vershon den e asina yamá 
coach kultural, ku lo asistí 
ku konekshon kultural ku 
e komunidat lokal i e dife- 
rente partnernan, inkluso 
deporte, patrimonio i edu- 
kashon. 
Tambe Uslu a men- 
shoná ku e ministerio di 
edukashon, kultural i sien- 
sia, OCW, ta invertiendo 
den modernisashon di bi- 
bliotekanan rònt Reino. 
Nos ta intensivá nos kola- 
borashon i esaki ta algu 
hopi bon. 

Pa info i komunikado den Extra/BONERIANO 


redakshon: extrabon@gmail.com 


Pa aviso: avisobon@gmail.com 


FuHiKuBo ta parti kreiná 


KRALENDIJK – Fun- 
dashon Históriko Kultural 
Boneriano 
(FuHiKuBo) 
ta partiendo e mata kre- 
iná pa esnan interesá. Ta 
un dje matanan lokal ku a 
bira hopi skars na Boneiru. 
Ántes e tabata hopi usá riba 
e isla aki komo ingrediente 
pa kuminda, spesialmente 
pa sòpi di piská. 
Temporadanan di sekura 
ekstremo a pone ku kasi no 
por a haña e mata aki mas 


den naturalesa boneriano. 
Bòi Antoin di FuHiKuBo 
a sòru pa sai sentenáres di 
simia di e mata aki na su 
kas. E yobidanan torensial 
di aña pasá pone ku hopi 
a nase. Tur hende ku ke un 
mata di kreiná por pasa na 
FuHiKuBo, banda di Ex- 
tra, kue un planchi den un 
hèmber banda di e baki di 
mata (chèk foto). Ofisina 
di FuHiKuBo ta keda den 
Kaya Irlanda. 


Polisnan penshonado 


Algun èks miembro di Kuerpo Polisial durante instalashon di hefe nobo di e kuerpo. 
Por mira entre otro Benny Anthony, Chino Phelipa, Fichi Bernabela i Tico Wanga. 


